วันนี้ได้มาลองทานอาหารร้าน Patio ที่ Central World นะครับ ร้านอยู่ชั้น G ในโซน Isetan ร้านตกแต่งแบเรียบหรู ร้านนี้เหมาะกันคนที่มาช้อปปิ้ง หรือ เหมาะมากกับคนที่มารอคนช้อปปิ้งนะครับ ผมมาทานมื้อเที่ยงแต่เท่าที่เห็นสาขานี้คนไม่ค่อยเยอะนะครับ ผิดจากสาขา All Season ที่คนจะแน่นช่วงเที่ยง ตอนที่ผมทานมีลูกค้าอยู่ 4 โต๊ะ อาจเป็นเพราะเป็นวันธรรมดาและร้านอยู่นอกโซนที่ร้านอาหารอยู่รวมกันนะครับ

เมนูที่สั่งวันนี้คือ สตูว์ลิ้นวัวและมันบด สปาเก็ตตี้ไส้กรอกซูริค พายพาร์ม่าแฮม และของหวานเป็น เครปซูเซทซอสส้มและไอศครีม ผมไม่ได้ทานสตูว์ลิ้นวัวนะครับแต่เพื่อนที่ทานบอกว่าอร่อยมากผมได้ลองชิมมันบดในเมนูนี้ ผมว่าอร่อยดีครับ มาถึงเมนูที่ผมทานนะครับ สปาเก็ตตี้ไส้กรอกซูริครสชาติดีรสไม่จัดมาก..อร่อยครับ แต่ผมชอบพายพาร์ม่าแฮมมากกว่า อาจเป็นเพราะวันนี้กะจะมาทานอยู่แล้วด้วยมั้ง ^^ (ตอนแรกจะสั่งเป็น พิซซ่าพาร์มาแฮม แต่ร้านนี้ไม่มี มีแค่ที่สาขา All Season) ส่วนของหวานเครปซูเซทซอสส้มและไอศครีมผมว่ารสชาติดีแต่ไม่โดดเด่นเมื่อเทียบกับของหวานร้านอื่นๆนะครับ 

โดยรวมผมถือว่าดีนะครับ .... แต่ที่ทำให้ต้องหักคะแนนหน่อยนึงคือราคานะครับ เพราะผมเคยทานอาหารอิตาเลียนร้านอื่นที่รสชาติดีเช่นกันแต่ราคาเบากว่านี้นะครับ อย่างของหวานดูเล็กน้อยรสชาติกลางๆแต่ราคา 165 บาทครับ